Gigi Becali este un tip credincios, care respectă cu strictețe posturile din preajma marilor sărbători.
Nu face excepție nici postul Paștelui, care se află în derulare. Patronul FCSB a fost la mânăstire, unde nu a vrut să audă nimic despre fotbal.
El și-a dezvăluit experiența în stilul său caracteristic. "Postul e post, adică... dacă nu ții Postul, nu poți să te abții de la celelalte patimi. Dacă mănânci mult, după aia te uiți după femei. M-am abținut de la tot, de la pofte, dacă-mi place ceva prea mult, nu mănânc. De la pofte, de la desfătări. Noi trebuie să trăim ca Hristos. Postul este că m-am sculat de dimineață și n-am mâncat nimic până acum, mănânc diseară la 07:00 - 08:00", a spus Gigi Becali, conform iamsport.ro.
"Acolo am făcut o mănăstire, știți bine, mănăstirea de la Comanca, acolo am stat 5 zile. Am făcut numai slujbe de seara până dimineața", a spus Gigi Becali într-un interviu pentru România TV.
FCSB este lider în clasament și va juca duminică seara, de la ora 21.00, în deplasare, cu Farul.